
Extras din „Buletinul Muzeului Bucovinei” 
Seria II, Anul |—II, 1943—1944 


Epaminonda Bucevschi, gloria picturii arborosene *) 


Pictorul Epaminonda Anibal Bucevschi, dela a cărui naştere 
se împliniau la 3 Martie 1943, o sută de ani, e una dintre acele 
valori ale spiritualităţii româneşti, pe care vremea nu o macină, 
ci, în chip minunat o tot sporeşte... Ca'n cazul lui Creangă 
sau Eminescu (şi nu ne shim de comparaţie). În adevăr! Cât de 
puţin S'a vorbit în cercul Junimii despre scriitorul lon Creangă! 
Creangă în tot timpul vieţii sale nu s'a învrednicit, s'ar putea 
zice, de» nici o singură ediţie! Filada apărută la Craiova în 1887, 
cu două povestioare despre Cuza-Vodă n'a lost decât o simplă 
mmeschinărie mercantil-iudaică, dupăcum am arătat!) noi, recent 
— în „Cetatea Moldovei“. Şi câte ediţii, câte studii în Creangă 
n'avem astăzi — ajungând până la magistrala traducere a filo- 
logului Gustav Weigand, Jon Creangăs Harap Alb 1910 şi până 
la pilduitoarea monografie a Francezului Jean Boutitre, La vie 
-et boeuvre de lon Creangă, 1939. 

Cam la fel, Eminescu. Cât de reticent s'a vădit chiar pon- 
tiful eriticei junimiste, Maiorescu, faţă de poetul care se vestia 
umbrind regalitatea literară a lui Alecsandri! În câte ediţii şi 
paraediţii nu ni-i prezentat astăzi Eminescu? Şi câtă enciclopedie 
"de studii în viaţa şi'n opera lui! 

Ei bine! De aceeaşi continuă resurecţie, de aceeaşi lentă şi 
mereauă ascensiune se va împărtăşi, cu anii şi cu vremurile — 
încă şi azi cam neştiutul bucovinean E. A. Bucevschi, a cărui 
viaţă s'a mistuit. rapid numai între anii 1843 şi 1891, Bucevschi 
fiind răpus de ftizie, fără ca să împlinească vârsta de 48 ani. 


*) Conferinţă ţinută cu proiecţiuni luminoase în cadrul Jstatatului 
„ Cernăuţi", la 10 Aprilie 1943, în Aula Universităţii-Cernăuţi. 

») Asticolul: Primul „volum“-Oreangă și descântec lui... în „Cetatea 
Moldovei An. III, 1922, Nr. 2—3, p. 151—153. 

Latinul zice: Ex ungue leonem! Pe leu îl cunoşti dintr'o 
singură... unghiuţă a lui... Adecă: Excepţionala, vibranta, ar 
denta.putere de creaţie a lui Bucevschi'o simţi chiar numai din 
cele vre-o câteva capodopere ale lui, ajunse până astăzi la cu- 
noştința noastră. 


Îngândurare 


lat-o una! Titlul ei mai propriu n'o fi cum îi zic unii 
N Osneaiu ci aşa cum i l-am dat noi în revista „Făt frumos“, 
An. XIII 1938, Nr. 4, Copertă: /ngândurare,.. Contemplaţi . . + 
In ce abisuri de îngândurare s'a sculundai această trudită muce- 


N ni 


nicie a bietei bătrâncţi, dar şi a chinuitei neaveri şi sărăciij 
(N. B. — Neaverea, sărăcia se citeşte şi'n prezenţa frânghiei?), 
rudimentar înodate sub colţul burnusului de pâslă). 

Dar câtă resemnare, cât abandon în această trudită aplecare 
a capului, în aceşti ochi duşi departe, duşi înspre amintirile din 
trecut sau înspre mai-binele care nu mai vine niciodată... Cât 
de etern-umană e această poemă a trislețelor omeneşti! Şi ce 
generoasă compasiune (impreunăsiimţire) din partea artistului Buc, 
pentru această simfonie a biruiţilor din cărările vieţii!.. 

Ne plângem că despre viața intim-sujletească a marelui 
Ep. Buc. nu prea posedăm iniormaţii, ca d. p. asupra lui Emi- 
nescu (din opera lui, din corespondenţa lui, din atâtea amintiri 
ale altora asupra i) sau d. p. ca asupra lui C. Porumbescu (din 
“corespondenţa lui, din cutari fragmente de carnet cotidian al lui 
şi, iarăşi, din spusele contimporan:). Ne plângem că nu prea 
avem documente cu privire la viaţa sufletească a marelui nostru 
pustnic din Viena anilor 1868 1888 Ep. An. Bucevschi? Doritele 
informaţii iată-le! Cine poate atâr de profund tresări în faţa 
unei asemenea expresii a obidei, acela cu siguranţă ca lost 
— aşa cum "mărturiseşte unul dintre cei mai merituoşi 1mono- 
grafişti ai lui, Corneliu Gheorghiin (f 3 Aug. 1941) Bucovina 
în pictură, Epaminonda A. Bucevschi, Bucureşti 1935, 22 — de 
O „rară nobleţă a inimii“: „E lucru ştiut că Bucevschi excela nu 
numai printr'o rară nobleţă a inimii, dar şi prin o cinste şi sin- 
„ceritate de caracter, ce trebuia să impună“. 

Cine e de aşa structură sufletească are ochiul oricând gata 
pentru duioşia suferinţei. Cum e d. g. cazul în altă capodoperă- 
Bucevschi, aceasta zisă de . unii banal-incolor 7igânuș, dar 
prezentată de noi în „Convorbiri literare“ 1941 Nr. 4, Copertă, 
cu eticheta /n prada gândurilor. Aleanul răstriştei e de astădată 
şi mai îrapant. Amarul necazului în îrageda faţă a unui brudiu 
copil e doară şi mai impresionat ca'n expresia omului adult — 
cum fusese cazul adineoari. Şi parecă şi tălmăcirea /n prada 


gândurilor spune prea puţin pentru asemenea preatimpurie alu- 


necare în vidul mostalgiilor, dorinţilor de mai bine. Întreg cadrul, 


:) Fireşte, reproducerile pieselor Bucevschi ar trebui să redea întreg 
subiectul artistului (ca'n coperta lui „Făt frumos" citat, pentru cazul dat) — şi 
mu cu amputări cari dăunează interpretarea de ansamblu. 


E 

un prelung-încremenit oftat — ilustrație parecă la duiosul finat 
al lui Şt. O. Iosif: 


Pe urma celor ce s'au dus 
Vârtej de fruuze-aleargă — 

Că mulţi mai poartă Cel-de-Sus 
Pe lumea asta largă!. 


Uitat zăbaveşte intre degeţelele acestei atât de caracteristice 
mânuţe *) de copil ştiuletele de porumb... „ Crâncena sărăcie 
rânjeşte sfidătoare prin zdrențuita fereastră a umărului. Dar mai 
ales idealul apogeu de sinceritate, de cald-naivă naturaleţă care: 
se degajează din întreg tabloul acesta!... Cu ce uimitoare me- 
morie sau cu ce fericită intuire artistică a putut surprinde şi mai 
ales a-putut eterniza artistul Buc. asemenea rară, discretă „re- 
verie“ sufletească, superlativ-reală, care, în realitate, nici nu prea 
e de durată şi nici nu se prea prezintă decât în completă izolare, 
în completă singurătate a subiectului (deci Doamne-fereşte n: 
în prezenţa pictorului !...). Într'o recentă publicaţie (Leca Morariu, 
Epaminonda Buceyschi în corespondenţa lui C. Porumbescu, 1943) 
această creaţie se recomandă cu următorul text (şi câtu-i de- 
elocvent că operele lui B. se pretează la astfel de fitluri-comen- 
tarii!): „Dar eu, bietul de mine ?* 

Aceeaşi suav-naivă sfială apoi în ochii copiliţei de ţărăncuţă 
care-ţi oferă un mănunchiu de cioboțica cucului, zisă de unii, 
aiectat, Mica florăreasă (titlu evident deplasat, evocând, poate, 
tuciuriile florărese bucureştene sau pe Buchetiera lui Alecsandri !) 
şi cu titlul mai sugestiv-adecuat („Conv. lit.“ 1941, 489); „Flori 
cele ! Poftiţi floricele !* Acea rustică „îlorăreasă“, pe care alt 
distins şi competent valorificator al lui Ep. Buc., pururi-regretatul 
profesor de istoria artelor dela Universitatea Cernăuţi Oreste 
Luţia +), o preţuia astiel: „Cu câtă dragoste şi măiestrie este 
bunăoară lucrată Mica buchetieră, care, îmbrăcată în portul nostru 


3) Şi totuşi vrednic de reţinut e faptul că picto.ul-sculptor 7. Cărde; (în 
„Revista Bucovinei“ 1943, 116) vrea să descopere „o mână greşită* în cutare 
“maiolică a lui Ep. B., fără să-şi dea seama că asmenea mărunte derutări 
sunt posibile în deficila tehnică a maiolicei!.,. 


/ *) Intr'un studiu, rămas până astăzi înmormântat în coloanele arhipreţio-.— 


| 
| sului periodic bucovinean „Glasul Bucovinei“ 1920, N-rele 564, 565 şi 566: 
| ontribuiri la viaţa și activitatea pictorului E. A. Bucevsehi, 

naţional ne întinde cu un surâs plin de naivitate şi sfială un 
bucheţel de flori din luncile noastre cu cioboţica cucului“. 
Pornit dela ţară (capodoperele menţionate. până acum: /n- 
gândurare, „Dar eu, bietul de mine ?* şi „Poftiţi ! Poftiţi flori- 
cele !* sunt creaţiuni izvodite pe aceste plaiuri bucovinene !))— 


„Dar eu, bietul de mine ?* 


căci Ep. B., fiul preotului Dimitrie B., el însuşi om între oameni, 
s'a. născut la lacobeni, dar dela: vârsta de 5 anişori creşte în 
llişeştii lui Simeon Florea Marian, vecini cu Stupca lui C. Po- 
rumbescu — Ep. B. se mişcă mult şi cu predilecție în lumea 


satului bucovinean. Prima creaţie care atrage atenţia unui Român 
de soi (şi ce Român! Aprigul Bănăţean Vincențiu Babeş) în plina 
foriotă a Vienei asupra operei lui Bucevschi e doar o astlel de 
romantică niesă rustică: Idealizanta idilă /an ascultă. Mărturia *) 
— şi mărturiile lui V. Babeş sunt mult prea preţioase decât, să 
trecem alături de ele. lată-le: e 

„Este aproape un an%), de când — primblându-mă 
pe străzile Vienei — într'o fereastră încărcată cu obiecte 
de lux şi arte, o icoană mare şi frumoasă în ulei, repre- 
zentând în mod admirabil o scenă din viaţa idilică a 
poporului român, ca printr'un farmec îmi cuceri atenţiunea, 
Cum vine — mă întrebai — această romantică, castă scenă 

“în profana Vienă?!l — Româncuţa de pe pâuza lui mi se 
părea desperată de frivolii ochi străini. 

Întrun unghiu al tabloului descifrai cu anevoie numele 
artistului: E. Buczewsky. De bună seamă un Polon. Neamţul 
comerciant taxa icoana la 300 îl. bani buni. Căci — zicea 
el — este de maestrul genial, mândria şcoalei de arte a 
Academiei Vieneze, lucrat — după natură! 

Fireşte, astiel de preţuri, pentru opuri de arte, pot da 
numai străinii, 

Seara în aceeaşi ziuă — petreceam în societatea mai 
multor amici şi revenii la mândrul tablou al genialului pictor. 

— Apoi este Român neaoş; Român din Bucovina; a 
absolvat liceul şi teologia, şi cu un stipendiu dela: Consi- 
storiu a făcut cursurile Academiei de bele-arte de aici, ob- 
ţinând primul premiu pentru cele mai bune studii generale 
(„fiir die besten Gesammtstudien“); pe baza acestui stră- 
lucit succes, a făcut şcoaia specială de pictură pe lângă 
celebrul Feuerbach şi de cinci ani?) îşi are atelierul său 
propriu aici (VI Corneliusgasse 1) şi produce?) mulţime de 
5 In „Familia“ 188V, Nr. 1 şi spicuită în „Hăt frumos" 1931, 16—17. 
% Deci cam pela începutul anului 1579. 

7) Deci cam din 1874-1875. — C. Gheorghian, op. citat, 25 precizează : 
„Prin urmare după terminarea studiilor în 1574, nu cum afirmă Fusebie Soro- 
cean, dela 1877". j 

3) La Eusebie Sorocean, Pictorul academice Epaminonda Bucevschi, Cer- 
năuţi 1920, 1+ cetim adresa: Mariahi!f, Corneliusgasse No. 1, 3. Stock, Thiir 19 
Viena. — La 1881 C. Porumbescu locueşte în VI Gumpendorferstrasse 69 „de 
tot aproape de Epaminonda“ vezi Leca Morariu, op. citat 12. 

opuri admirabile, cari însă toate se strecură în străinătate! 
Consistoriul din Cernăuţi i-a dat titlul de pictor a/ său, 
dar — nu şi pâne. Pentru aceasta este avizat la străini, 
cari îl exploatează materialminte. Slav nu e, că de-ar îi, 


„Poitiţi ! Poitiţi îloricele !* 


Slavii Sar îngriji de soarta lui. Nu pricepe cuvânt slavic; 
jar numele Bucewsky (Butescu), aşa i-a rămas dela buni- 
străbuni, cari se trag din Galiţia — încă mai înainte de- -a 
îi devenit Bucovina ţară nemţească ! 


— 0 — S 

Săracă lume! Cine nu cunoaşte soartea adevăraţilor 
artişti la Români, şi anume la cei de sub Austro-Ungaria! ! 

Popoarele fără conştiinţă *) vie şi fără dispoziţiune de 
sine, nu pot să aibă loc în sânul lor pentru geniile lor. 
Asta 1) e blestemul servitutei seculare !“ 

Şi continuă 1) V. Babeş: 

„Am văzut de repetate ori atelierul d-lui Epaminonda 
Bucevschi, am admirat sute de opuri- originale, unele în 
schiţe, altele deplin executate, am allat că dintre cele com- 
plete mai toate le-au ocupat speculanţii samsari pentru 
Anglia, Belgia, Olanda şi chiar America. Bucevschi face şi 
portrete bisericeşti admirabile, a zugrăvit şi câteva biserici 
din Bucovina; dar pe mine m'a(u) încântat mai vârtos su- 
jetele istorice şi naţionale: O schiţă asupra poeziei De- 
şteaptă-te, Române, ce se află în posesiunea amicului meu 
V. Grigoroviţa ; Păstorul întristat după balada poporală; 
Colinda, reprezentând după viaţă pe băieţii colindători; 
Doina, femeia română venind dela puţ cu ulciorul în cap; 
apoi lan ascultă, întâlnirea la fântănă a bădiţii cu leliţa, a 
junelui ţăran cuprins de primul foc al amorului şi cu obiectul 
dorului său. Aceste două din urmă tablouri se află la Viena 
în posesiunea opticulul 12) Miiller şi acesta nu s'ar despărţi 
de ele cu niciun preţ.. 

Tabloul /an ascultă, după o fotogratie mândră, mi-am 
propus a-l face prezent de anul nou lectorilor Familiei. Am 
încredinţat tăierea lui în lemn unuia dintre cei mai renumiţi 
xilografi vienezi, i-am promis prețul pe deplin, numai să 
fie lucru 12) bun. Publicul va judeca. Dintre icoanele. sale o 
Maică a Domnului ce ornează capela mormântului neuita- 


”) La C. Gheorghian, op. citat 25 calamburul tipografie (ca şi atâtea alte 
bucureştenizări le textului !): „fără cunoştinţă vie !* 


1) In textul lui C. Gheorghian, 25 (viciat de Spui şi siteul de 
greşelile tiparului) non-senul: „Arta (sic) e blestemul . 


") Iar noi suntem acum nevoiţi a cita — din AA — după textul 
Superiicial cules din C. Gheorghian. 


':) Ci. germanul : Optiker = optician. 


1) La C. Gheorghian, (25) evidenta greşală de tipar: „numai să fie 
lucrul bun“, 


piei: 


tului nostru amic proprietar mare, Popovici din Stroieşti, 
este admirabilă. 14) $ > 
” Curând sper că voi putea prezenta la acelaş loc por- 
tretul pictorului academic Epaminonda Bucevschi“ — încheie 
„citatul nostru: din agerul Vincențiu Babeş. 

„„.„ Şi nu numai agerul dar şi subtilul şi prețiosul V. 
Babeş. Subtil, fiindcă totuşi trebue să fii cineva ca să trăeşti 
atât de real senzaţia că Româncuţa din pânza lui Bucevschi 
„părea desperată de îrivolii ochi străini“; prețios, întrucât ne-a- 
reținut informaţii ca acestea: că încă de pe atunci, la Viena, 
valahul Ep. Bucevschi era „maestrul genial, mândria şcoalei de 
arte a Academiei vieneze“; că Bucevschi lucra „după natură“ 
şi „după viaţă“ 15); şi că operele lui luau drumul lumii mari: 
„Anglia, Belgia, Olanda şi chiar America“. 

lar făgăduitul „curând“ când, prin stăruința aceluiaş V. 
Babeş, „Familia“ Nr. 8 din 1880 prezenta şi portretul pictorului 
Ep. Bucevschi, aduce şi decepţia distins-exigentului V. Babeş îaţă 
de lelul în care, acel atât de „renumit“ xilograi Vienez, a re- 
produs idila Jan ascultă — căci glăsueşte '5) V. Babeş: 

„D-l Vulcan 1?) abia sosit de 3 zile aici, este foarte 
încântat de tablou, pe când eu allu 'E tipărirea este cam 
prea proastă. 

Cu toate că nu se poate nega că este cel mai frumos 
tablou ce a produs până astăzi Familia“. 

Şi încheie (ibidem) fervent-zelosul V. Babeş: 

„Oricum începutul ar fi făcut şi d-l Vulcan, alaltăieri 
îmi grăi cu tot dinadinsul ca să-i mai scriu despre d-ta; 
întraceea să-i dau voie a-ți publica portretul, Eu i-am 
răspuns că nu o pot face, până ce nu voi primi răspunsul 
d-tale, pe carele, asupra epistolei mele în această privinţă 
încă nu l-am primit.“ 

Şi vrednic de reţinut e iaptul (pentru distinsa omenie a 
marelui Ep. Bucevschi, mare şi ca om) că, numai în urma stă- 


14) Vezi-o (într'o tărzie reproducere, din zilele noastre) în „Făt frumos“ 
„1938, 105. 

16) Aşadar, nu, Doamne-păzeşte, după — fotografii !... 

1) Vezi C. Gheorghian, op. citat 25. 

11) losif Vulcan, întemeitorul şi directorul rev. „Familia“, 


ep 


fuinţelor lui Vicenţiu Babeş, îşi dă asentimentul să i se publice 
chipul 15) în aceeaşi revistă „Familia“ din 1880 Nr. 8. 

Precum €e locul să semnalăm că şi din fotogratiile lui Ep. 
Bucevschi pot deriva câteva concluzii asupra omului Bucevschi. 
Caracteristic d. p. pentru temperamentul întru toate „corect“ al 
lui Ep. B. — ca şin amintitul chip!) din „Familia“ — sunt: 
ținuta vestimentară sumptuoasă, impecabilă, cămaşa cu butoni 
aplicaţi, perforând alba planşă scrobită; largă tăietură la jiletcă ; 
cravată-fundă artistic înfluturată ; gulerul-tare, scrobit şi cu amplă 
tăietură pentru abundenta hirsutenie bucală; haina tip-top. . 

Şi iarăşi e locul să reținem şi să lămurim aici următoarea 
chestiune. Doi recenți cercetători în Ep. Bucevschi se miră de 
faptul că Ep. B. nu s'a autoportrătat. Unul, d-l Jon Cârdei, în 
„Revista Bucovinei 1943, Nr. 3 în articolul Rânduri pentru opera 
lui Bucevschi se întreabă: „cum se face că Bucevschi, om 
frumos 2) fiind, portretist deasemenea, să nu-şi îi făcut chipul 2“ 
(115). Celalt, Dr. Petre Luţa, (ibidem, articolul Portretele lui 
Ep. A. Bucevschi), la îel, consideră această autoneglijare ca o 
„enigmă“ (130), când chiar măestrul şi marele Anselm Feuerbach, 


1) Reprodus în „Făt frumos“ 1934, Nr. 1, Copertă şi la C. Gheorghian, 
pag. 9. = 
19) Reprodus, evident, după fotografia executată de W. Schmidt, Viena. 
Pentru viitoarea mare biografie Bucevschi, mai semnalăm următoarele fotografii : 
1) Ep. B. student teolog (1863—1867), reprodusă în „Junimea literară“ 1924, 
498, în „Făt frumos* 1931, 1 şi la C. Gheorghian, op. citat 8; 2) până astăzi 
inedita şi neştiuta fotografie Ep. B, încă mereu în haină clericală, cu foarte 
blajină faţă, abia înfirând puţină barbă şi purtând chiar de pe acum fin-înramaţi 
ochelari — cu soră-sa Veronica şi cumnatu-său Gh. Sorocean, paroh la 
Ciocăneşti, tatăl biografului lui Ep. B. — Eusebie Sorocean (informaţii reținute 
dela regretatul C. Gheorghian); 3) cam deşănţatul Ep. B., elev la Belearte in 
Viena, vezi „Fă! frumos* 1939, 61; 4) Ep. B., mai vârstnic, fot. W. Beldowicz 
la Cernăuţi, fotografie (vezi „Junimea literară“ 1924, 497 şi „Făt frumos“ 1431 
coperta N-ru'ui 1 şi 1934, 57) la care se potrivesc perfect spusele noastre de 
adineori despre corecta ținută în toaletă a omului de lume mare Ep. B. Numai 
îngustimea umerilor pare-că-i izbitoare ; 5) Amintita fot. executată de W. Schmidt, 
Viena; 6) Fot. (care a inspirat coperta din „Revista Bucovinei“ 1943, Nr. 3) 
şi despre care la 20 Aprilie 1943, d. prof. Dionisie Sorocean din Rădăuţi- 
Bucovina (nepot al lui Ep. B.) îmi zicea că e „falsificată de fotograiul Bahri- / 
nowicz din Cernăuţi, prezentând o faţă rătundă, pe când Buc. avea faţă ovală“; 
vezi-o în „Făt. fr.“ 1939, 9, C. Gheorghian, op. citat 39 şi „Convorbiri lite- 
rare“ 1941, 417. 

*% Cunoaştem însă autoportrete ale lui 1. Cârdei... 


PER, dea 


cel mai important învăţător al lui Ep. Bucevschi, are atâtea auto- 
portrete. In adevăr Anselm Feuerbach, între atâtea auto — şi — 
răs-autoportrete, şi-a îngăduit chiar şi-un /ugendliches Selbst- 
bildnis, vezi-l în Anselm Feuerbach, Fin Vermăchinis mit einem 
Nachwort von Hermann Uhde-Bernays, Miinchen 1924, 20—21 ; 
mai mult acest A. Feuerbach, care a putut preconiza maxima : 
„Când cineva îţi dă o lovitură în obrazul drept, tu arde-i pentru 
asta două în obrazul stâng“ (Ein Vermăchteis 160), s'a autobio- 
grafiat, cel puţin parţial, în chiar citatul său Vermăchitnis .. . 


Pe când Ep. Buc.... — Ep. Bucevschi numai datorită in- 
sistenţelor lui Vicenţiu Babeş ajunge să-şi vadă în „Familia“ 
1880, Nr. 8 chipul! 


Când pe vremuri (subsemnatul, nefiind, de azi de ieri, Bu- 
cevscolog), îi puneam lui C. Gheorghian întrebarea: — Oare B. 
nu s'a autoportretat? — Dânsul mi-a răspuns: — Nu cred! Prea 
se gândia puţin la sine. Ştiu doar atât că odată s'a fotografiat 
de dragul Josefinei Scherrer. ... — 


Şi Dionisie Sorocean-(la data citată) mi-a mărturisit că n'are 
ştire de nici un autoportret al lui Bucevschi. Nu pare deci exclus 
că o seamă de inşi nu se prea autoportretează.... lar preţiosul 
biograf al lui Ep. B., — Corneliu Gheorghian (op. citat 26 No- 
ta 1) mai zice: 


„Bucevschi, care era de-o modestie rară, şi-a îi dat 
numai la insistentele rugăminţi ale prietenului său Babeş 
asentimentul să i se publice portretul“... 


Dar reluăm firul. Dovezile interesului lui Ep. B. pentru ru- 
sticitate sunt multiple. Un carnet al lui — pierdut la Mitropolia 
Cernăuţeană de pe urma fatalei Expoziții colective din Oct. 
1937 — prezenta chipuri ca acea Dorneancă din „Junimea lite- 
rară“ 1924, Nr. 11 —12 şi Făt-frumos 1932, Nr. 3—4. 


Rusticele mărame, mărgele, gheordane, salbe, mâneci cu 
aitițe etc. trec apoi şi'n acele specifice maiolice *1) (portrete fe- 


*1) Termenul acesta derivă dela numele insulei Marohea dintre Balea- | 
rele spaniole, de unde olari Arabi şi Spanioli au introdus în Italia acest fel de, Ș, 
faianţe (olărie) pictată. 


E a 


- minine, 22) aplicate pe faianţe), cari ilustrează (disting) multila- 
teralitatea tehnicei lui Bucevschi. = ca a ep] 


Maiolică 


Precum, iarăşi," portul țărancei e râvnit de B, în cutare por- 


3) Cf. Adaosul artistic la „Făt frumos* 1931 Nr. 1 (reprodus şin „Făt- 
frumos“ 1938, 48 cu'identificarea : Aglaia Dimilnvviţă-Cosovici, apoi la C. Gheor- 
ghian, op. citat 14 şin „Como. lit.* 1941, 483), apoi „Hăt-fraimos* 1937, 208 
(astăzi proprietate a d-nei Octavia Lupu-Morariu) şi coperta lui „Fi? frumost 
1943, Nr. 3 (astăzi deasemenea, proprietate a d-nei Octavia Lupn-Morariu). pi 

tret..., — d. p. al D-nei Olga V. Grigoroviţa *) din „Convorbiri 
literare“ 1941, 491. 


Altă eminentă calitate care-l ridică pe Ep. Buc. la culmile 
definitive este veracitatea coloritului — coloarea umed de vie, 
cum o trăim întro capodoperă ca Nânădşica (vezi-o şi'n „Făt 
frumos“ .1941, Nr. 1, copertă). 

Dar, de data aceasta, orce reproducere monocromă e un 
sacrilegiu! Originalul ne-a putut înfiora şi'n recenta Expoziţie a 
Societății pentru Cultură. E piesa care la 9 Oct. 1937, a îost 
pentru semnatarul acestor şire marea revelaţie şi cheia în des- 
coperirea întregii mărimi a artistului Bucevschi. Sunt aceşti unici 
şi umezi de vii ochi — ochii pe cari îi priviai atunci cu pro- 
priile tale lacrimi în ochi. Catalogul acelei Expoziţii îi zicea (la 
Nr. 27): Portretul d-rei T. Flondor din Comăneşti, naşa picto- 
rului — deşi, credem noi... (şi cineva 2*) ne şoptise chiar atunci 
cam aşa ceva...) se poate să-i fi fost şi fină.,., fină în sensul 
folclorului nostru, adecă : 

„Lelea albă cum îi caşu 
Se iubeşte cu nănaşu... 

Acelaş mirific-misterios fluid viu ne cutremura tot atunci 
în privirea Sevastiței Leon Popovici din Ruşi- Mănăstioara, capo- 
doperă care —-sperăm — ni s'a salvat acolo, la fericita Mănă 
stioară din preajma Sucevii. | 

Şi când accentuăm că piesele acestea trebue văzute ne- 
apărat numai în original, în toată pulsaţia caldă a colorii lor, 
atunci, înfrângând orce rezervă de circumstanţă, ridicăm energic 
protest în contra unor păreri ca acestea ale d-lui |. Cârdei, 
exprimate în citata Revistă a Bucovinei (1943), adecă, nici mai 
mult şi mai puţin decât: , 

„Dragostea lui Bucevschi pentru desemn se poate 
vedea şi în studiile pe care le face în vederea portretelor 
în ulei; aceste portrete rămân uneori mai prejos decât de- 
senele ce le-au precedat“ (114). 

23 Nu al „d-nei Luţa“, cum, din greşală, arată placheta fp. Bucevsehi. 
La o sută de ani dela naștere. Pagini comemorative publ. de Soc. scriitorilor 
bucovineni. Portretul. d-nei Teofila Luţia (Mama eroului Lascar Luţia) vezi-l la 
C. Gheorghian, op. citat 27, apoi în „Fit frumos" 1988, 13 şi'n „ Convorbiri 


literare“ 1941, 487. 
2) Acelaş Corneliu Gheorghian. 


Şi: 

„Cea mai slabă latură în opera lui Bucevschi este: 
fără îndoială culoarea ; sunt, însă, şi alţi mari pictori străini,. 
care neglijează, sau n'au simţul culorii şi totuşi rămân. 
mari“ (118). 

Şi, culmea-aberaţiei : 

„Mai fericită pare a îi în opera lui Bucevschi repar- 

tiția de alb şi negru; deaceea poate e şi mai avantajon: 


Nănăşica 


pentru artist, să-i cunoaştem opera numai după fotografiile: 


lucrărilor sale“ (117)!!! 

Dar iată că alţi interpreţi ai lui Bucevschi sunt cu totului- 
tot de altă părere! Aşa d. p. competenţa unui Dr. Oreste Luţia 
vorbind despre tehnica lui Ep.-B.) zicea (la 1920)): 

„Desenul e, în epoca sa matură, cât se poate de co- 


rect. EI preferă proporţii armonioase şi bine desvoltate,y 
Coloritul său are o dulce şi gingaşă armonie — moştenire 


Sti fur AI 


dela maestrul său Feuerbach; nicicând un ton mai în- 
drăsneţ, mai strident nu tulbură nobila tonalitate de care 
se serveşte; acordurile sale coloristice sunt redate in mol 
şi-cu un piano melancolic ce te face să visezi înaintea 
tablourilor sale cu chipuri de femei îmbrobodite %) în şter- 
gare diafane şi îmbrăcate — cu un gust al lui particular 
în port naţional“. 

Alt merituos exeget al lui Buc., d. Dr. P. Luţa, dezavuân- 
du-l pe preopinentul d-sale 1. Cârdei, în chiar acelaş Nr... 
festiv... Ep. Bucevschi din „Revista Bucovinei“, — relevând la 
Buc.: „până la periecţiune spiritul de fină observaţie, memoria 
formelor şi simţul ales al culorilor“ (124)-— ajunge la concluzia : 

„Multe din aceste portrete posedă subtilităţi de desen 
şi coloiistice neîntrecute... Toate acestea sunt piese unice 
cari ar putea sta cu cinste în orce muzeu din lumea 

mare“ (128)., 


Şi iarăşi, altă culme în aberaţiile tiradelor anti-Bucevschene 
ale d-lui I. Cârdei (ibidem) — cu privire la portretistica lui Ep. 
B., d-sa alunecă pâ până la o bănnială ca aceasta: 

„S'ar putea ca aceste portrete să fie lucrate după îoto- 

gratii, nu după natură“ (114—115)!!! 

Nu! O atotrăzbunătoare Nemesis a sorții a voit ca după 
toată mărturia unui Vincențiu Babeş, că Buc. picta „după natură“ 
şi „după viaţă“ — în chiar acelaş Nr.-comemorativ-Bucevschi 
din „Revista Bucovinei“, informaţiile inedite din partea unui 
fervent dar şi congenial amic al lui Buc. — Ciprian Porumbescu — 
să ne atesteze exact contrarul bănuielilor d-lui]. Cârdei! Aşadar, 
într'o scrisoare datată Viena 28 Martie 1881 (cătră soră-sa) C. 
Porumbescu ne informează documentar (Leca Morariu, Epami- 
nonda Bucevschi în corespondența lui C. Porumbescu, 1943, 14): 

„De atunci l-am văzut (pe Vasile Morariu), cum am 
mai scris, la Bucevschi. Dânsul rămase cam jumătate de 
oră. Bucevschi tocmai o portreta pe M-me Amselberg în 
costum de ţigancă maghiară. Ea se refugie în cabinet, 


*) In neglijenta reproducere (neglijenţa fiind a tipo grafiei şi a uniformei 
bucureştene) dela C. Gheorghian (40) — banalitatea: „femei împodobite eu...*! 
— Cităm, fireşte, după eminentul periodic qrborosean „Glasul Bucovinei“, An. 
III, 1920, Nr. 566 din 18 Nov. D..—. , 


Du d 


Die a 


Morariu trebue să fi observat asta; drept care îşi scurtă 


vizita“, 
Va să zică —- desigur nu e nevoie să mai recurgem la 
această... preaoriginală supoziţie că portretistul Buc. îşi realiza 


opera — după fotografii!... 

Mai mult, din aceeaşi serie de scrisori-Porumbescu înţele- 
gem că — întru ogoirea unor foarte deşănțate bănuieli — Buc. 
dispunea permanent şi de-un „model“ vivant: 

„leri a dat pela d-ra losefin?*) o cusătoreasă, care 
mereu pozează ca model la Academie şi lui Epaminonda. 
Avui deci ocazia să admir minunata figură a acestei fete“ 

(Scrisoare datată: Viena 13 Octomvrie 1879 — Leca Morariu 
op. cit. 105). 

Dar, închidem p.ranteza şi continuăm firul... 

În cazul Nânășicăi, fapt neapărat de subliniat e că opera 
aceasta mai e în atât de covărşitoare măsură un document;.,. 
documentând cât de vibrant-impresionat putea fi artistul (şi evident 
şi omul) Buc. de atâta amploare, atâta grandoare a feminităţii 
(care — ar zice d. Petre Luţa — iarăşi îşi găseşte expresia în 
acele unice şi reîntrecute subtilități coloristice), — a teminităţii 


în cea mai generoasă accepţiune a cuvântului, deci nu numai 


instinctual-carnal. Fapt care se vădeşte şi'ntralte similare creaţii 
ale lui B., cum sunt menţionatele portrete maidlice, cari produc 
aproape impresia unor orientale odalisce sau cadâne, sau — cum 
e cazul în portretul rustic al abundentei, al opulentei matroane 
Olga V. Grigoroviţa (vezi-o şi'n „Conv. lit.« 1941, 491). 

În adevăr, Bucevschi, bărbat... integral. „„„ comportă citarea 
stihurilor pline de înţeles ale mult-experiatului “Goethe: 

„trug mit Mannesgefiihl die Heldengrâsse des Weibes“ 

(Herman şi Dorotea) — 
stihuri al căror greu cuprins sar descărca într'o tălmăcire ca 
aceasta : „Şi dânsul purta în braţe cu înfiorată senzaţie virilă 
vajnica povară a trupului ei de femeie împlinită“. 


Din asemenea atmosferă, Bucevschi, rutinat om de prestanţă 


socială cum îl ştim biograticeşte (C. Gheorghian îl numeşte"): 


25) Aceeaşi Josefine Seherrer de care aminteşte şi C. Gheorghian, op. 
citat 19, 21, 28, 41...- 
2) în „Făt-fromos* 1931, 19. 

„Un adevărat arbiter elegantiarum“): că era foarte agreat şi'n 
cadrul celor mai exigente pretenţii sociale, începând dela cele ale 
sumptuozităţii salonului şi până la cele discrete ale buduarului 
şi ale alcovului —- ajunge foarte uşor până la cochetele, alintături 
şi jucării de genul Rococo 5), cari — ne informează Dr. Oreste 
Luţia (în „Glasul Bucovinei“ III 1920 Nr. 565 din 17 Nov, 
împreună cu peisagiile **) lui Buc., mai ales (ştim noi!) luau 
drumul marei străinătăţi: America, Anglia, Franţa, Olanda. 

Şi tot din' asemenea îrenezie în faţa vieţii pline de vigoare, 
derivă elanul lui Buc. cătră genul bacanal, din. care cunoaştem 
două *) capodopere — ca şi nota individualistă, a lui B. în pictura 
sa eclesiastică ; deci faptul că deşi e un temeinic preţuitor al 
picturii strămoşeşti din cele monumente istorice ale Bucovinei, 
totuşi în pictura sa bisericească e un inovator care (cum foarte 
plastic se exprimă iscusitul lui interpret Oreste Luţia *1) în loc de 
„păstrama mumificată“ a bizantanismului, ne mai dă şi câte ceva 

-din cărniţa diavolicească. 

Fireşte însă, d-l |. Cârdei (ibidem 116), pornit pe panta 
deminuării lui Ep. B., ar vrea să ne convingă că „în pictura biseri- 
cească“ — „figurile“ lui B. „sunt prea scurte“... Glăsueşte d-sa: 

„In pictura bisericească, „care ate 0) ar it ea singură 
un studiu special, figurile sale sunt prea scurte, în contrast 
isbitor cu svelteţea figurilor din pictura bizantină. 

E demn de remarcat că Bucevschi, deşi a crescut în 
umbra minunatelor îresce bucovinene, nu e influenţat deloc 
nici de desemnul şi nici — mai ales — de coloritul acestora“. 


*5) Probe la C. Gheorghian, op. citat 16 şi 17, reproduse în „Făt fru- 
mos“ 1937, 179 şi 1938, 151. 

23 Ca cele trei din posesiunea d-nei Octavia Lupu-Morariu. 

3%) Şi Oreste Luţia („Glasul Bucuvinei* 1920, Nr. 565) semnala două 
bacanale de Buc. — probabil aceleaşi pe care le vizăm şi noi: Marea compo- 
ziţie (reprodusă de C. Gheorghian, op. citat 10) despre care C. Gheorghian ne 
informează că „marele Feuerbach, ca semn vădit al aprecierii talentului şi al 
operei lul Bucevschi, a pictat însuşi fața tânărului din mijlocul tabloului“ (15) — 
şi Bacanta (cf. C. Gheorghian il), la care, din nenorocire s'a reeditat gestul 
Papei Paul al IV-lea faţă de judeţul lui Michelangelo din Capela Sixtină : de a 
i se profana divinele linii cu înfăşurarea lor întrun oarecare văl burghez (vezi 
„ Corneliu Gheorghian în „Făt frumos* An. XVI 1941, 9). 

31) „Glasul Bucovinei“ II 1920, Nr. 566. 
2) „că — care ar merita...“ — formă cam la nivelul fondului E ps, 
tă 


mere set 
PI a 


Rien Ea 


Dar, lucru foarte natural, în pictura bisericească, E. B. (cu 
puternica sa individualitate artistică) trebuia să fie altceva decât 
un simplu sfereotipist al hieratismului bizantin. Ce anume ? Răs- 
punsul ni-l poate servi coniratele său, de ceva mai târziu, Octav 


. 


j Olga V. Grigoroviţa 


Smigelschi (1866 --1912), care, întrun studiu al său „cu privire 

la marea problemă a regenerării artei bisericeşti“ (cf: Virgil Vătă- 
şianu, Pictorul Octavian Smigelschi 1936, 45) opina : 

„Oricât de mare ar fi deci cultul admirator al oare- 

cuiva, pentru arta timpurilor voevozilor noştri întemeietori 


sri) eee 


de mănăstiri, o continuare în interpretarea aceasta a meşte- 
şugului zugrăvirii în ziua de astăzi, ar fi un anahronism, 
iar, în resemnarea dela cunoştinţele reale-formale (desen, 
perspectivă etc.) ale timpului modern, o alectare a naivităţii“. 


Subliniam că Ep. B. a fost totuşi un serios preţuitor al stră- 
moşeştii (anacronicei 1) noastre picturi religioase. Dovadă : Ciorna 
salvată de acelaş arhimerituos Bucevscolog Corneliu Gheorghian 
în- rev. „Făt-lrumos“ 1932 — un raport oficial al lui Buc., adre- 
sat Constitoriului mitropolitan dela Cernăuţi asupra picturii dela 
ctitoria lui Luca Arbore, raport din care cităm: 

„Păreţii aceştia murdari ... ar trebui să fie curăţiţi, 
iar locurile unde a căzut tencuiala, reparate şi zugrăvite din 
din nou..., dar lucrul acesta nu se poate încredința orişiciii; 
se cer dela un restaurator cunoştinţi multe care nu le poate 
poşedea orişicine, iar pictura aceasta e prea prețioasă ca să 
se poată da ca obiect de încercare fiecărui zugrav de rând, 

E : care, fără cunoştinţi, fără pietate pentru. un monument atât 
de preţios, cu restaurarea sa ar ruina tot şi deplin, dupre 
cum ne arată probele de restaurarea care se allă în pro- 
naosul bisericii din Arbore. Ca să se prourmeze %3) în modul 
acesta de restaurare, ar fi un vandalism, care nici prezen- 
tele, nici viitorul nu ni l-ar putea ierta. Mai bine să rămână 
picturile acestea vechi sub pătura scutitoare, de murdărie, 
căci încă şi aşa se prezintă măreţe, decât să iasă la lumină 
în un mod care vatămă tot simţul estetic a(l) omului şi 
care niciodată nu e în stare de a produce simţul cuvenit 
unei biserici. Biserica din Arbore are lipsă de restaurare 

- dar şi de un restaurator apt“ (189). 

Mai imult! In 1832, precis: la 24 Jan. 1882, Bucevschi e 
la Academia Română din Bucureşti, învitat fiind ca să dea re- 
laţiuni asupra celui mai veridic portret al lui Ştefan cel Mare. 
îi Şi — le şi dă, în aşa chip, cu aşa probe de temeinică cunoaştere 

a străvechilor fresce bucovinene, încât îl convinge chiar şi pe — 
până atunci foarte scepticul B. P. Hasdeu *4). 
- Şi acum un mie popas: V. Ştefanelli în ale sale Amintiri 
SA despre Eminescu (1914, 67) mărturiseşte despre studentul dela 


i hi 


E. 23) Decalc după germanul fortsetien = a continua. _» 
3) Ci. Corneliu Gheorghian, De-ale pictorului Epaminonda Bucerschi 
Cernăuţi 1934 şi acelaş citata Bucovina în pictură 3b - 36. 


Dă mas 

Viena, Eminescu (1869—1872): „iar pe pictorul român Bucevschi 
îl vizita adese şi-i admira pânzele frumoase“. Arătam de cu- 
rând 5) că „Eminescu şi Bucevschi ajunseseră a se cunoaşte 
chiar din vârstă fragedă“, din timpul hoinărelilor lor ardelene, 
ambii trecând (cu necazurile lor de elevi de liceu) pela Beiuş 
şi pela „Roma-mică“ a neamului românesc, cum îi zicea elevul- 
copilandru Eminescu Blajului Incât iarăşi înţelegem căn ate- 
lierul Vienez al lui Ep. Bucevschi (atunci cam de 26—29 ani) 
studentul Eminescu (de cam 19—22 ani) îşi putea potoli nu 
numai dorul de romantică şi rustică şi voevodală Bucovină, pe 
care el o invoca (la 1866) cu atâta ardoare: 


N'oi uita vreod tă, dulce Bucovină, 
Geniu-ţi romantic, munţii în lumină, 
Văile în flori... 


— ci îşi putea retrăi chiar şi cine-ştie-ce alte romantice pere- 
grinări din depărtatele zile a copilăriei.... Cuib de rară şi di- 
stinsă omenie, cum era atelierul lui Ep. Buc., dânsul era prede- 
stinat să ajungă liman de prietenie acestor bântuiţi ai soartei: 
lui Eminescu, lui Porumbescu! Porumbescu, dela care ni sau 
păstrat acele două vibrante scrisori *%) cătră Ep. Bucevschi şi 
scrisori porumbesce-cătră altcineva *?), în cari la data de 13 Oct. 
1879, uimirea lui Ciprian Porumbescu pentru opera lui Bucevschi 
izbucneşte în admiraţia: ,,...şi apoi aceste minunate tablouri... 
Abia aici vezi de ce vajnic talent dispune omul ăsta“! 


In adevăr, „omul ăsta“, de aşa vajnic talent, trebuia să se 
impună foarte curând. Ziua bună se cunoscu de dimineaţă! In 
chiar cam timpul plecării lui Eminescu din Viena, la 25 lulie 
1872, Bucevschi (care se afla la studii în Viena din cam 1868) 
obţine *5) dela Academia de arte plastice (&. k. Akademie der 


%) In articolul meu Fpaminonda Bucevschi din „Convorbiri literare“. 
An. LXXIV 1941, 420. 

35) Publicate ţincomplete), în traducere românească, de C. Gheorghian, 
Bucovina în pictură 28—30, iar apoi, aproape complete, în originaleie lor 
germane, de noi, în „Conzorhiri literare“ 1941, 483—490. 

21) Ci. Leca Morarit, Epaminonda  Bucevschi în corespondența luă a 
Porumbescu, 1943, 8. 

44) Diplora — salvată (prin Dr. Petre Luţa) în —„/unimea literară“, 
An. XII 1924, 495. 

bildenden Kiinste) Premiul Gundel pentru cele mai bune rezul- 
tate în toate studiile („jfiir die besten Gesammtstudien“) — el, 
Valahul ! La 15 lulie 1874 secţia specială de /Iisforienmalerei 
(pictură „istoriografică““ — de mare compoziţie, cu personagii 
istorice) dela aceeaşi Academie îi decerne diploma *) semnată de 
însuşi marele Anselm Feuerbach, diplomă în care se atestează că: 
„Aplicarea lui (lui Ep. B.) a fost, la marea-i sirguinţă, foarte bună. 
Vădeşte tâlent în pictura istoriografică, e gata calificat pentru 
aceasta şi a şi realizat în această direcţie importante progrese“. 
(„Seine Verwendung war bei sehr grofem Fleife eine sehr gute. 
Er zeigt ein Talent fir Historienmalerei +9), und ist auch befăhigt 
dazu und hat bereits in dieser Richtung bedeutende Fortschritte 
gemacht“). . 

Nu uităm apoi că „marele Feuerbach, ca semn vădit at 
aprecierii talentului şi al operei lui Bucevschi, a pictat însuşi 
fața tânărului din mijlocul tabloului Bacanal“ (C. Gheorghian) — 
încât „faţa tânărului. .. se distinge de celelalte feţe printr'un colo- 
rit mai închis...“ (C. Gheorghian în „Făt frumos“ 1931 11). 

Tot Corneliu Gheorghian (Buc. în pict. 15) aminteşte că 
Ep. B. se invredincise a fi membru al Societăţii „Albrecht Diirer“ : 


„EI devine un membru apreciat al Societăţii A/brecht Dii- 
rer, în care erau primiţi numai pictori consacraţi“. 

Şi scrisorile lui C. Porumbescu (cf. citata broşură a sub- 
-semnatului, pag. 8 şi 12—13) confirmă intensele legături ale lui 
Buc. tu Societatea „Albrecht Diirer“, 


lar recent, d. Dr. P. Luţa (în „Revista Bucovinei“ 1943, 122). 

ne revelează următoarele ; 
„pictorul Epaminonda Bucevschi se află trecut, cu o: 

notiță biografică şi artistică relativ amplă, în -monumentala 
lucrare lexicografică germană A//gemeines Lexicon der bil- 
denden Kiinstler de U. Thieme & F. Becker, apărută la 


3) Vezi-o (item) în „Junimea literară“ 1924, 499. 

4) Incât C. Gheorghian (Buc. în pie. 15), cu drept cuvânt îl rectifică 
pe Eugen Maximovici „care pretinde că pictura istorică nar îi fost direcţia 
adevărată a pictorului nostru şi că domeniui său ar fi rămas tablouri de Genre“, 
Iar. viitoru'ui monografist al lui Buc=vwschi îi mai rămâne şi 'sarcina de a urmări 
paralelele Historienmâlerei-ului la Feuerbach şi Bucevschi; d. p.: Feuerbach, 
Dante mit den edlen Frauen von Ravenna (citatul Ein Verwiiichinis 1924, 
96-97 — şi Bucevschi, Dante în exil (C. Gheorghian, Bucovina în pictură 12), 


De d aa 


Lipsca în peste 30 volume format lexicon. Faptul acesta 
este pentru noi o dovadă că, la timpul său, Bucevschi se 
bucura de o bună reputaţie ca pictor în apus, la Viena, 
unde după terminarea studiilor sale academice în anii 


Constantin Popovici 


1868—1574 a trăit şi-şi avea atelierul său în permanenţă, 

până scurt înainte de moartea sa“. 

Incât noi suntem departe de a ne fixa asupra unei concluzii 
ca aceasta a d-lui |. Cârdei, formuiată echivoc de stângaci (în 
„Revista Bucovinei“ 1943, 118): 


zl DI cei 


„Bucevschi a fost un om modest, un muncitor con-— 
ştiincios, un mare artist pentru timpul, său şi meritul lui, 
pe lângă acela de a ne fi lăsat o sumă de lucrări impor- 
tante, constă în faptul de a îi trezit în mediul bucovinean 
gustul pentru artele plastice şi de a fi deschis drumul: 

„ artiştilor ce l-au urmat“. 


Dimpotrivă ştim că Bucevschi, departe de a fi cunoscut în: 
toată desăvărşirea lui, Bucevschi, nu prea just prețuit nici chiar 
în cele câteva capodopere ale lui cunoscute (Nănășica, Ingându- 
rare, „Dar eu, bietul de mine ?,..*, Sevastița Popovici etc.),. 
Bucevschi e una din acele. definitive culminaţii ale spiritualităţii 
româneşti pe cari timpul nu le macină, ci le sporeşte. 


ÎI vor spori alte valorificări şi alte mărturii... La oricât de: 
indepărtată vreme de acum înainte, când cineva, prin hazardul 
norocului sau prin izbândirea unei eroice râvniri, va izbuti să 
descopere alte capodopere de..., de „măestrul genial, mândria 
şcoalei de arte a Academiei vieneze“, — cum zicea acel Neamf 
comerciant cătră Vincențiu Babeş pela 1879. 


Urmele pentru asemenea descoperiri sunt gata-date. D. p.: 
larăşi şi iarăşi arhimerituosul Corneliu Gheorghian (în „Făt-fru- 
mos* 1931, articolul Câte ceva despre Epaminonda Bucevschi): 
ne informează că revista ilustrată (din Viena) „Die Heimat“ (de 
cam după 1886) aducea „adese“ „reproduceri după tablourile“ 
lui Bucevschi „al cărui nume însă îl găsiam mereu schimosit cu 
Puczewski, Buczewsky etc.“ (8). Ba şi chipul lui Bucevschi şi-l 
aduce aminte C. Gheorghian (ibidem) în acea „Heimat“. — Sau, 
altă urmă Bucevschi: În articolul Alte tablouri de Bucevschi la. 
Viena, „Fă: frumos“ 1938, 150, acelaş C. Gheorghian semnala: 
„ini”o scrisoare fără dată, iscăiită Amseibero, pictorul e rugat 
să predeie comisionarului cele 2 capete de copii (Die zwei 
Kinderkopfe)“. Ei bine, la 1943, culare scrisoare a lui C. Po- 
rumbescu (citata plachetă a subsemnatului pag. 14) ne distăi- 
nuieşte că'n Martie 1831 Bucevschi o portreta pe  sprinţara 
Mad me Amseiberg ! Aşadar: În famila Amselbirg dela Viena ar 
îi de căutat un poititt reprezentând-o pe ţiganca dn Pusta ma- 


ghiară Ams-lberg şi două capete de copii!) — opere ale lui 
Ep. Bucevschi. 


Când noi, apoi, ne vom fi făcut datoria de a sesiza lumea 
inate, ce gravă semnilicaţie se ascunde sub modestul £. A. B. 
sau sub numele E. Buczewski din colţul cutăror pânze, şi când 
norocu-şi va mai schimba pasul —, atunci s'ar putea întâmpla 
ca din cine-ştie-ce străfund de lume să zvonească pei S'a 
mai descoperit o piesă a Românului Bucevschi (N. B. — Noi 
credem că numele Bucevschi nu e mai puţin român decât: Dju- 
vara, Gusti, lamandi, Lahovari etc.). 

Jar asemenea descoperire ar îi cea mai dragă răsplată trudei 
noastre cei de ani de zile de a-l impune atenţiei obsteşti pe un 
mare corifeu al paletei româneşti — trudă care şi astăzi e 
fericită de a-l îi sporit din nou pe marele nostru Epaminonda 
Aniba! Bucevschi. 


si) Ca cel (de atâta suavitate copilărească) din posesia d-nei Octuvia, 
upu-Morariu. 

